Official Journal L 325 , 12/12/2003 P. 0062 - 0064



KOMISIJAS LĒMUMS (2003. gada 11. decembris) par salīdzinošo izmēģinājumu un pārbaužu pasākumiem, ko piemēro Pelargonium l'Hérit. un Hosta Tratt., Euphorbia pulcherrima Willd. ex Klotzsch un Rosa L. pavairošanas materiālam Kopienā saskaņā ar Padomes Direktīvu 98/56/EK (izziņots ar dokumenta numuru C (2003) 4626) (2003/865/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 20. jūlija Direktīvu 98/56/EK par dekoratīvo augu pavairošanas materiāla tirdzniecību[1], kurā jaunākie grozījumi izdarīti ar Direktīvu 2003/61/EK[2], un jo īpaši tās 14. panta 4., 5. un 6. punktu, tā kā: (1) Direktīva 98/56/EK paredz vajadzīgos pasākumus, kas jāizveido Komisijai attiecībā uz pavairošanas materiāla salīdzinošajiem izmēģinājumiem un pārbaudēm Kopienā. (2) Tehniskos pasākumus izmēģinājumu un pārbaužu veikšanai ir izstrādājusi Pastāvīgā dekoratīvo augu pavairošanas materiāla komiteja. (3) Tika publicēts uzaicinājums iesniegt projektus (2003/C 159/08) [3] saistībā ar minēto izmēģinājumu un pārbaužu veikšanu. (4) Priekšlikumi ir izvērtēti saskaņā ar atlases un piešķiršanas kritērijiem, kas norādīti iepriekš minētajā uzaicinājumā iesniegt projektus. Jāizveido projekti un iestādes, kuras būs atbildīgas par izmēģinājumu un pārbaužu norisi, kā arī jānosaka attaisnotās izmaksas un Kopienas maksimālais finansiālais ieguldījums, kas veido 80 % no attaisnotajām izmaksām. (5) Kopienā 2004. un 2005. gadā jāveic salīdzinošie izmēģinājumi un pārbaudes pavairošanas materiālam, kas iegūts 2003. gadā, un katru gadu dati par šiem izmēģinājumiem un pārbaudēm, attaisnotajām izmaksām un Kopienas maksimālo finansiālo ieguldījumu jānorāda nolīgumā, ko paraksta Komisijas kredītrīkotājs un iestāde, kura ir atbildīga par izmēģinājumu norisi. (6) Ja salīdzinošie izmēģinājumi un pārbaudes Kopienā ilgst vairāk nekā vienu gadu, Komisijai bez papildu vienošanās ar Pastāvīgo dekoratīvo augu pavairošanas materiāla komiteju jāatļauj veikt izmēģinājumu un pārbaužu posmus, kas seko pēc pirmā gada, ar nosacījumu, ka ir pieejami vajadzīgie līdzekļi. (7) Jānodrošina reprezentatīvi paraugi, ko izmanto izmēģinājumos un pārbaudēs, vismaz dažiem izvēlētajiem augiem. (8) Dalībvalstīm jāpiedalās Kopienas salīdzinošajos izmēģinājumos un pārbaudēs, ja attiecīgo augu pavairošanas materiālu audzē vai pārdod to teritorijā, lai nodrošinātu, ka no tā var izdarīt pareizus secinājumus. (9) Šajā direktīvā paredzētie pasākumi ir saskaņā ar Pastāvīgās dekoratīvo augu pavairošanas materiāla komitejas atzinumu, IR PIEŅĒMUSI ŠO LĒMUMU. 1. pants Kopienā 2004. un 2005. gadā veic salīdzinošos izmēģinājumus un pārbaudes pavairošanas materiālam, kas iegūts no pielikumā uzskaitītajiem augiem. Pielikumā ir noteiktas attaisnotās izmaksas, kā arī Kopienas maksimālais finansiālais ieguldījums izmēģinājumiem un pārbaudēm 2004. gadam. Sīkāki dati par izmēģinājumiem un pārbaudēm ir noteikti pielikumā. 2. pants Ja vien pavairošanas un stādāmo materiālu, kas iegūts no pielikumā uzskaitītajiem augiem, audzē vai pārdod dalībvalsts teritorijā, tajā ņem materiāla paraugus un dara to pieejamu Komisijai. 3. pants Komisija atkarībā no budžeta stāvokļa var lemt par pielikumā noteikto izmēģinājumu un pārbaužu turpināšanu 2005. gadā. Kopienas maksimālais finansiālais ieguldījums, kas atbilst 80 % no šādā veidā turpināto izmēģinājumu un pārbaužu attaisnotajām izmaksām, nedrīkst pārsniegt pielikumā norādīto summu. 4. pants Šis lēmums ir adresēts dalībvalstīm. Briselē, 2003. gada 11. decembrī Komisijas vārdā Komisijas loceklis David Byrne PIELIKUMS Izmēģinājumi un pārbaudes, kas jāveic 2004. gadā Suga Atbildīgā iestāde Pārbaudāmās pazīmes Paraugu skaits Attaisnotās izmaksas Kopienas maksimālais finansiālais ieguldījums (atbilst 80 % no attaisnotajām izmaksām) (EUR) (EUR) Daudzgadīgi augi Naktuinbouw Roelofarendsveen (NL) Šķirnes noturība un tīrība, augu veselība (lauka apstākļos), augu veselība (laboratoriski) 50 + 50 43 367 34 694 (Pelargonium l'Hérit. un Hosta Tratt. *) Euphorbia pulcherrima Willd. ex Klotzsch Naktuinbouw Roelofarendsveen (NL) Šķirnes noturība un tīrība, augu veselība (lauka apstākļos), augu veselība (laboratoriski) 60 47 208 37 766 Rosa L. (dārza rozes) BSA Bundessortenamt Hannover (D) Šķirnes noturība un tīrība, augu veselība (lauka apstākļos), augu veselība (laboratoriski) 80 17 982 14 386 Kopienas kopējais finansiālais ieguldījums 86 846 Izmēģinājumi un pārbaudes, kas jāveic 2005. gadā Suga Atbildīgā iestāde Pārbaudāmās pazīmes Paraugu skaits Attaisnotās izmaksas Kopienas maksimālais finansiālais ieguldījums (atbilst 80 % no attaisnotajām izmaksām) (EUR) (EUR) Daudzgadīgi augi Naktuinbouw Roelofarendsveen (NL) Šķirnes noturība un tīrība, augu veselība (lauka apstākļos), augu veselība (laboratoriski) 50 15 189 12 151 (Hosta Tratt. *) Kopienas kopējais finansiālais ieguldījums 12 151 * Izmēģinājumi un pārbaudes, kas ilgst vairāk nekā gadu. [1] OV L 226, 13.8.1998., 16. lpp. [2] OV L 165, 3.7.2003., 23. lpp. [3] OV C 159, 8.7.2003., 19. lpp.